Diari Oficial de la Generalitat Valenciana


Sumari del DOGV 5562, del 24-07-2007 (2007/9708)

DECRET 113/2007, de 20 de juliol, del Consell, pel qual s'inclou en el Catàleg de forests d'utilitat pública de la província de València la forest denominada Solana y Barranco Lucía, situada en el terme municipal d'Alcublas i propietat del dit Ajuntament.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5562

Data del DOGV
:   24-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9708


Data del document
:   20-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Decret

Anàlisi jurídica

 Descriptors 

:   * Alcublas
    * muntanya de l'estat

DECRET 113/2007, de 20 de juliol, del Consell, pel qual s'inclou en el Catàleg de forests d'utilitat pública de la província de València la forest denominada Solana y Barranco Lucía, situada en el terme municipal d'Alcublas i propietat del dit Ajuntament. [2007/9708]  
El 18 de juliol de 2006 es va publicar en el Diari Oficial de la Comunitat Valenciana el Decret 105/2006, de 14 de juliol, del Consell, pel qual s'inclou en el Catàleg de forests d'utilitat pública de la província de València la forest Solana y Barranco Lucía, situat en el terme municipal d'Alcublas i propietat del dit Ajuntament.  
En l'esmentat Decret 105/2006 es van detectar errors materials respecte a les referències cadastrals de les parcel·les que formen la forest d'utilitat pública, per la qual cosa es va donar audiència novament a l'Ajuntament d'Alcublas, entitat titular de la forest.  
De conformitat amb el que disposen els articles 16 i 18 de la Llei 43/2003, de 21 de novembre, de forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït un nou expedient de declaració d'utilitat pública i inclusió en el Catàleg de forests d'utilitat pública de la província de València per a la forest denominada Solana y Barranco Lucía. Així mateix, en el nou expedient s'ha aclarit la superfície que l'integra, per la qual cosa cal dictar el corresponent decret.   
Per raó d'això, a proposta del conseller de Medi Ambient, Aigua, Urbanisme i Habitatge i amb la deliberació prèvia del Consell, en la reunió del dia 20 de juliol de 2007,  
DECRETE  
Article 1  
Es declara d'utilitat pública la forest denominada Solana y Barranco Lucía, propietat de l'Ajuntament d'Alcublas, d'una superfície pública de 380,0260 ha., que es correspon amb les parcel·les cadastrals 114, 13, 14, 15, 9001, 9004, 9005 (part) i 9006 del polígon 2 i les parcel·les 1, 131, 26, 27, 85, 86, 9001, 9002, i 926 del polígon 6 del municipi d'Alcublas.  
Article 2  
S'inclou en el Catàleg de forests d'utilitat pública de la província de València la forest Solana y Barranco Lucía, amb el número 180, de la manera següent:  
Província: València.  
Partit judicial: València.  
Terme municipal: Alcublas.  
Nom: Solana y Barranco Lucía.  
Número: 180.  
Pertinença: Ajuntament d'Alcublas.  
Límits: nord, finques particulars; est, finques particulars; sud, forest d'utilitat pública V-109, terme d'Andilla; i oest, límit provincial (Castelló).  
Superfície total: 385,4084 ha.  
Superfície d'utilitat pública: 380,0260 ha.  
Nombre enclavaments: 8.  
Superfície enclavaments: 5,3824 ha.  
Servituds: els camins de pas als enclavaments.  
DISPOSICIÓ DEROGATÒRIA  
Única  
Queda derogat el Decret 105/2006, de 14 de juliol, del Consell, pel qual s'inclou en el Catàleg de forests d'utilitat pública de la província de València la forest Solana y Barranco Lucía, situada en el terme municipal d'Alcublas i propietat del dit Ajuntament.  
DISPOSICIÓ FINAL  
Única  
Aquest decret tindrà efecte des de l'endemà de la publicació en el Diari Oficial de la Comunitat Valenciana.  
Contra el present decret, els interessats poden interposar recurs contenciós administratiu en el termini de dos mesos comptadors a partir de l'endemà de la publicació d'aquest decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació d'este decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Valencia, 20 de juliol de 2007.  
El President de la Generalitat,  
Francisco Camps Ortiz.  
El Conseller de Medi Ambient, Aigüa, Urbanisme i Habitatge,  
José Ramón García Antón.